

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ  ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ  Πληροφορίες: Μπαρμπαλέξη Ευδοκία  Ταχ. Δ/νση: Πλατεία Διοικητηρίου 1Α,  67100 Ξάνθη  Τηλ.: 25410 22332  FAX: 25410 76064  ΑΡ. ΜΕΛΕΤΗΣ: Π 27 /2017 | **ΥΠΗΡΕΣΙΑ:**  **«ΕΡΓΑΣΙΕΣ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΤΩΝ ΟΧΗΜΑΤΩΝ ΤΟΥ ΔΗΜΟΥ ΞΑΝΘΗΣ»**    **ΠΡΟΫΠΟΛΟΓΙΣΜΟΣ: 74.400,00 €** |

**Ι. ΤΕΧΝΙΚΗ ΠΕΡΙΓΡΑΦΗ**

Η παρούσα μελέτη συντάσσεται προκειμένου ο Δήμος Ξάνθης να αναθέσει σε κατάλληλο ή κατάλληλα συνεργεία οχημάτων τις εργασίες επισκευής και συντήρησης όλων των οχημάτων (Μηχανήματα Έργου, Φορτηγά, επιβατικά, κλπ) προκειμένου να εξασφαλιστεί η ορθή, ομαλή και ασφαλής κίνησή τους.

Η παρούσα μελέτη αφορά σε όλα τα Οχήματα του Δήμου, τα οποία παρατίθενται στη συνέχεια αναλυτικά σε πίνακα, καθώς επίσης και όσα τυχόν αυτοκίνητα-μηχανήματα έργου και φορτηγά προμηθευτεί ο Δήμος κατά τη διάρκεια του χρόνου ισχύος της σύμβασης που θα συναφθεί, με βάση την παρούσα μελέτη.

H δαπάνη προϋπολογίζεται στο ποσό των εβδομήντα τεσσάρων χιλιάδων τετρακοσίων ευρώ (74.400,00 ευρώ) συμπεριλαμβανομένου Φ.Π.Α. 24%.

Η ανάθεση θα έχει διάρκεια ενός έτους από την υπογραφή της σύμβασης και η σχετική δαπάνη θα βαρύνει τους ΚΑ: 02.10.6263, 02.20.6264, 02.20.6671, 02.30.6671, 02.30.6263, 02.30.6264, 02.35.6263 του προϋπολογισμού του έτους 2017.

Ο Δήμος έχει στην κατοχή του εξήντα εννέα (69) συνολικά οχήματα, μηχανήματα έργου και φορτηγά, διαφόρων εργοστασίων κατασκευής και για την τακτική και έκτακτη συντήρηση και επισκευή τους απαιτούνται συνεργεία κατάλληλα, με την απαραίτητη σύγχρονη υλικοτεχνική υποδομή και τεχνογνωσία.

Αναλυτικός κατάλογος των οχημάτων και μηχανημάτων έργου του Δήμου παρατίθεται στη συνέχεια.

**1) ΜΗΧΑΝΗΜΑΤΑ ΕΡΓΟΥ**

|  |  |  |  |  |
| --- | --- | --- | --- | --- |
| **α/α** | **Αριθμός Κυκλοφορίας** | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΜΕ 116384 | ΦΟΡΤΩΤΗΣ FORWAY 750 | 10-16.5 | Τμήμα Συντηρήσεων Υποδομών |
| 2 | ΜΕ 29537 | ΕΣΚΑΦΕΑΣ ΦΟΡΤΩΤΗΣ JCB 3CXT4T | 480/80 R26 | Τμήμα Συντηρήσεων Υποδομών |
| 3 | ΜΕ 29542 | ΚΑΛΑΘΟΦΟΡΟ NISSAN | 205/75 R17.5 | Τμήμα Ηλεκτρομηχανολογικό |
| 4 | ΜΕ 118828 | ΚΑΛΑΘΟΦΟΡΟ NISSAN | 185/75 R16 | Τμήμα Ηλεκτρομηχανολογικό |
| 5 | ΜΕ 29547 | ΣΑΡΩΘΡΟ | 9.00 R-20 | Τμήμα Καθαριότητας |
| 6 | ΜΕ 118835 | JCB | ΕΡΠΥΣΤΡΙΟΦΟΡΟ | Τμήμα Πρασίνου |
| 7 | ΜΕ 118836 | JCB | 10 – 16,5 | Αποκεντρωμένες Υπηρεσίες με έδρα τη Σταυρούπολη |
| 8 | ΜΕ 34556 | KOMATSU | 1400 - 24 | Αποκεντρωμένες Υπηρεσίες με έδρα τη Σταυρούπολη |
| 9 | ΜΕ 34564 | KOMATSUC | 16,9-14-28  12,5-80-18 | Αποκεντρωμένες Υπηρεσίες με έδρα τη Σταυρούπολη |
| 10 | ME 116396 | ΓΚΡΕΙΝΤΕΡ SANY PQ 190 IIIA |  | Τμήμα Συντηρήσεων Υποδομών |
| 11 | ME 89591 | ΚΑΛΑΘΟΦΟΡΟ MERCEDES 814 | 9.5 R17,5 | Αποκεντρωμένες Υπηρεσίες με έδρα τη Σταυρούπολη |
| 12 | ΜΕ131211 | ΧΛΟΟΚΟΠΤΙΚΟ BIEFFEBI | 23\*10,5-12  16\*7,5-8 | Τμήμα Πρασίνου |
| 13 | ΜΕ 130319 | ΣΑΡΩΘΡΟ ΜΙΚΡΟ | 23\*10,5-12  16\*7,5-8 | Τμήμα Καθαριότητας |
| 14 | ΜΕ131227 | UNIMOG - ΑΛΑΤΟΔΙΑΝΟΜΕΑΣ | 365/80R-20 |  |

**2) ΦΟΡΤΗΓΑ ΕΩΣ 3,5 ΤΟΝΟΥΣ ΜΕΙΚΤΌ ΒΑΡΟΣ**

|  |  |  |  |  |
| --- | --- | --- | --- | --- |
| **α/α** | **Αριθμός Κυκλοφορίας** | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΚΗΙ 1452 | MITSUBISHI L-200 | 255 R15 | Αποκεντρωμένες Υπηρεσίες με έδρα τη Σταυρούπολη |
| 2 | ΚΗΙ 1499 | CITROEN JUMPY | 215/60 R16 | Τμήμα Συντηρήσεων Υποδομών |
| 3 | ΚΗΗ 4161 | MAZDA BT-50 | 215/60 R17 | Τμήμα Συντηρήσεων Υποδομών |
| 4 | ΚΗΙ 1483 | ISUZU ΦΟΡΤΗΓΟ | 215/70 R15 | Τμήμα Ηλεκτρομηχανολογικό |
| 5 | ΚΗΗ 4158 | MAZDA 4X4 | 245/70 R16 | Τμήμα Ηλεκτρομηχανολογικό |
| 6 | ΚΗΙ 1461 | VANETTE NISSAN | 165 R14C | Τμήμα Καθαριότητας |
| 7 | ΚΗΗ 4159 | MAZDA 4X4 | 245/70 R16 | Τμήμα Καθαριότητας |
| 8 | ΚΗΗ 4162 | MAZDA BT-50 | 235/75 R15 | Τμήμα Καθαριότητας |
| 9 | ΚΗΙ 1492 | RENAULT TRAFIC | 185 R14C | Τμήμα Πρασίνου |
| 10 | ΚΗΙ 1463 | OPEL COMBO | 175/65 R14 | Τμήμα Πρασίνου |
| 11 | ΚΗΥ 4246 | FORD | 185/65 R14 | Τμήμα Πρασίνου |
| 12 | ΚΗΥ 4279 | MAZDA 4X4 | 205/80 R16 | Αποκεντρωμένες Υπηρεσίες με έδρα τη Σταυρούπολη |
| 13 | ΚΗΥ 4297 | MAZDA 4X4 | 205/80 R16 | Τμήμα Συντηρήσεων Υποδομών |

**3) ΦΟΡΤΗΓΑ ΑΝΩ 3,5 ΤΟΝΟΥΣ ΜΕΙΚΤΟ ΒΑΡΟΣ**

|  |  |  |  |  |
| --- | --- | --- | --- | --- |
| **α/α** | **Αριθμός Κυκλοφορίας** | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΚΗΙ 1453 | MERCEDES ΦΟΡΤΗΓΟ- ΑΝΟΙΧΤΟ | 12 R22.5 | Τμήμα Συντηρήσεων Υποδομών |
| 2 | ΚΗΙ 1455 | MERCEDES ΦΟΡΤΗΓΟ- ΓΕΡΑΝΟ | 295/80 R22.5 | Τμήμα Συντηρήσεων Υποδομών |
| 3 | ΚΗΗ 4186 | MERCEDES ΦΟΡΤΗΓΟ- ΑΝΟΙΧΤΟ | 215/75 R17.5 | Τμήμα Καθαριότητας |
| 4 | ΚΗΙ 1414 | MERCEDES ΦΟΡΤΗΓΟ- ΜΕ ΜΠΙΓΑ | 235/75R-17,5 |  |
| 5 | ΚΗΙ 1432 | MERCEDES ΦΟΡΤΗΓΟ | 225/75 R16 | Τμήμα Πρασίνου |
| 6 | ΚΗΙ 1462 | MERCEDES ΦΟΡΤΗΓΟ-ΑΝΑΤΡΕΠ | 225/75 R16 | Τμήμα Πρασίνου |
| 7 | ΚΗΗ 4165 | ΒΥΤΙΟΦΟΡΟ - MERCEDES | 295/80 R22.5 | Τμήμα Πρασίνου |
| 8 | ΚΗΙ 1405 | IVECO ΦΟΡΤΗΓΟ ΕΚΧΙΟΝΙΣΤΙΚΟ | 315/80 R22.5 | Αποκεντρωμένες Υπηρεσίες με έδρα τη Σταυρούπολη |
| 9 | KY 8732 | IVECO ΡΥΜΟΥΛΚΟ | 315/80 R22.5  265/70 R19.5 | Τμήμα Καθαριότητας |

**3) ΕΠΙΒΑΤΙΚΑ**

|  |  |  |  |  |  |
| --- | --- | --- | --- | --- | --- |
| **α/α** | **Αριθμός Κυκλοφορίας** | | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΚΗΗ 4191 | | SKODA FABIA | 195/55 R15 | Γραφείο Δημάρχου |
| 2 | ΚΗΙ 1493 | | BMW 520i | 225/55 R16 | Γραφείο Δημάρχου |
| 3 | ΚΗΗ 4156 | | JEEP PATRIOT | 215/60 R17 | Αποκεντρωμένες Υπηρεσίες με έδρα τη Σταυρούπολη |
| 4 | ΚΗΗ 4157 | | JEEP PATRIOT | 215/60 R17 | Τμήμα Συντηρήσεων Υποδομών |
| 5 | ΚΗΙ 1451 | | HYUNDAI H-1 | 205/70 R15 | Αποκεντρωμένες Υπηρεσίες με έδρα τη Σταυρούπολη |
| 6 | ΚΗΙ 1494 | | PEUGEOT 107 | 155/65 R14 | Τμήμα Καθαριότητας |
| 7 | ΚΗΗ 4188 | | ΑΣΘΕΝΟΦΟΡΟ | 195/70 R15 | Αποκεντρωμένες Υπηρεσίες με έδρα τη Σταυρούπολη |
| 8 | | ΚΗΗ 4187 | HYUNDAI H-1 | 205/70 R15 | Αποκεντρωμένες Υπηρεσίες με έδρα τη Σταυρούπολη | |
| 9 | | ΚΗΙ 1500 | BMW X3 | 235/55-17 | Δ/νση Τεχνικών Υπηρεσιών | |

**4) ΑΠΟΡΡΙΜΑΤΟΦΟΡΑ**

|  |  |  |  |  |
| --- | --- | --- | --- | --- |
| **α/α** | **Αριθμός Κυκλοφορίας** | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΚΗΙ 1476 | NISSAN ΑΠΟΡΡΙΜΑΤΟΦΟΡΟ | 225/75 R17.5 | Τμήμα Καθαριότητας |
| 2 | ΚΗΙ 1477 | NISSAN ΑΠΟΡΡΙΜΑΤΟΦΟΡΟ | 195/70 R15 | Τμήμα Καθαριότητας |
| 3 | ΚΗΗ 5279 | MERCEDES ΑΠΟΡΡΙΜΑΤΟΦΟΡΟ | 285/70 R19.5 | Τμήμα Καθαριότητας |
| 4 | ΚΗΗ 5277 | MERCEDES ΑΠΟΡΡΙΜΑΤΟΦΟΡΟ | 285/70 R19.5 | Τμήμα Καθαριότητας |
| 5 | ΚΗΗ 5276 | MERCEDES ΑΠΟΡΡΙΜΑΤΟΦΟΡΟ | 285/70 R19.5 | Τμήμα Καθαριότητας |
| 6 | ΚΗΗ 5275 | MERCEDES ΑΠΟΡΡΙΜΑΤΟΦΟΡΟ | 285/70 R19.5 | Τμήμα Καθαριότητας |

**5) ΔΙΚΥΚΛΑ- ΤΡΙΚΥΚΛΑ**

|  |  |  |  |  |
| --- | --- | --- | --- | --- |
| **α/α** | **Αριθμός Κυκλοφορίας** | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΑΗΟ 0600 | KYMCO 150cc ΔΙΚΥΚΛΟ | 130/70-12 | Τμήμα Ηλεκτρομηχανολογικό |
| 2 | ΡΒΜ 1762 | KYMCO 50cc ΔΙΚΥΚΛΟ | 130/70-12 62L  120/70-12 51L | Τμήμα Συντηρήσεων Υποδομών |
| 3 | ΡΒΜ 28 | PIAGGIO ΤΡΙΚΥΚΛΟ | 3.50-10 | Τμήμα Καθαριότητας |
| 4 | ΡΚΗ 2975 | HONDA ΔΙΚΥΚΛΟ | 2.75-17 | Τμήμα Ηλεκτρομηχανολογικό |
| 5 | ΡΒΜ 27 | PIAGGIO ΤΡΙΚΥΚΛΟ | 3.50-10 | Τμήμα Πρασίνου |

**6) ΛΕΩΦΟΡΕΙΑ**

|  |  |  |  |  |
| --- | --- | --- | --- | --- |
| **α/α** | **Αριθμός Κυκλοφορίας** | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΚΗΙ 1409 | FIAT ΛΕΩΦΟΡΕΙΟ 33Θ | 235/75 R17.5 | Αποκεντρωμένες Υπηρεσίες με έδρα τη Σταυρούπολη |
| 2 | ΚΗΗ 7312 | FORD TRANSIT BUS 14Θ | 225/70 R15 | Τμήμα Καθαριότητας |

**7) ΛΟΙΠΑ ΟΧΗΜΑΤΑ - ΕΞΑΡΤΗΜΑΤΑ**

|  |  |  |  |  |
| --- | --- | --- | --- | --- |
| **α/α** | **Αριθμός Κυκλοφορίας** | **Τύπος οχήματος** | **Διαστάσεις ελαστικών** | **Τμήμα που ανήκει** |
| 1 | ΚΗΗ 4160 | ΤΡΕΝΑΚΙ ΤΟΥΡΙΣΤΙΚΟ | 205 R16C  155/70 R12C | Δ/νση Τεχνικών Υπηρεσιών |
| 2 | ΚΗΙ 1495 | ΤΡΕΝΑΚΙ ΤΟΥΡΙΣΤΙΚΟ | 225/70 R15  155/70 R12 | Δ/νση Τεχνικών Υπηρεσιών |
| 3 | ΑΜ 55631 | ΓΕΩΡΓΙΚΟΣ ΕΛΚΥΣΤΗΡΑΣ  NEW HOLLAND | 11.2 R24  16.9 R30 | Τμήμα Πρασίνου |
| 4 | AM 56212 | ΤΡΑΚΤΕΡ |  | Τμήμα Αθλητισμού και Νέας Γενιάς |
| 5 | --- | ΧΛΟΟΚΟΠΤΙΚΑ ΤΡΑΚΤΕΡ |  | Τμήμα Αθλητισμού |
| 6 | --- | ΑΛΑΤΙΕΡΑ ΠΑΓΟΥ (ΕΞΑΡΤΗΜΑ) |  | Αποκεντρωμένες Υπηρεσίες με έδρα τη Σταυρούπολη |
| 7 | --- | ΛΕΠΙΔΕΣ ΕΚΧΙΟΝΙΣΜΟΥ (ΕΞΑΡΤΗΜΑ) |  | Αποκεντρωμένες Υπηρεσίες με έδρα τη Σταυρούπολη |
| 8 | --- | ΑΛΑΤΙΕΡΑ ΠΑΓΟΥ (ΕΞΑΡΤΗΜΑ) |  | Τμήμα Συντηρήσεων Υποδομών |
| 9 | --- | ΜΑΧΑΙΡΙ ΕΚΧΙΟΝΙΣΜΟΥ (ΕΞΑΡΤΗΜΑ) |  | Τμήμα Συντηρήσεων Υποδομών |
| 10 | --- | ΚΑΤΑΣΤΡΟΦΕΑΣ (ΠΑΡΕΛΚΩΜΕΝΟ ΕΛΚΥΣΤΗΡΑ) |  | Τμήμα Πρασίνου |
| 11 | --- | ΘΡΥΜΑΤΙΣΤΗΣ ΚΛΑΔΙΩΝ  (ΠΑΡΕΛΚΩΜΕΝΟ ΕΛΚΥΣΤΗΡΑ) |  | Τμήμα Πρασίνου |

Δεδομένου ότι στην Ελληνική αγορά των συνεργείων αυτοκινήτων δεν υπάρχουν γενικά συνεργεία τα οποία καλύπτουν κάθε είδους εργασία-επισκευή που θα χρειαστεί οποιοδήποτε αυτοκίνητο ή μηχάνημα έργου ή φορτηγό του Δήμου, δηλαδή δεν υπάρχουν συνεργεία τα οποία αναλαμβάνουν εργασίες και επί μικρών επιβατικών και επί μηχανημάτων έργου και φορτηγών, η παρούσα μελέτη για την ανάθεση των εργασιών συντήρησης και επισκευής των οχημάτων βασίζεται στην ομαδοποίηση των οχημάτων, π.χ. μηχανήματα έργου, φορτηγά ή επιβατικά, και στις ανάγκες (είδος) εργασιών που μπορεί να απαιτηθούν για τα αυτοκίνητα της κάθε ομάδας.

Η εν λόγω ομαδοποίηση οχημάτων κάθε μορφής και εργασιών για την παρούσα μελέτη είναι η εξής:

**ΟΜΑΔΑ 1**

**Εργασίες επί της υπερκατασκευής των Μηχανημάτων Έργου, Απορριμματοφόρων, Λοιπών Οχημάτων- Εξαρτημάτων και Φορτηγών μεικτού βάρους άνω 3,5 τον**

Οι εργασίες που προβλέπονται να γίνουν, ενδεικτικά και όχι περιοριστικά, είναι οι εξής:

Α. Η συντήρηση της υπερκατασκευής και των συστημάτων και υποσυστημάτων αυτής και συγκεκριμένα του σώματος της υπερκατασκευής, των πνευματικών και υδραυλικών συστημάτων της, κ.λ.π..

Β. Επισκευή κάθε είδους βλάβης που αφορά στο σώμα της υπερκατασκευής, στα πνευματικά και υδραυλικά μέρη και ότι άλλο προκύψει που είναι απαραίτητο για την άρτια κατάσταση και ασφαλή λειτουργία της υπερκατασκευής των οχημάτων.

Στη συνολική δαπάνη συμπεριλαμβάνονται τα υλικά και τα ανταλλακτικά που θα χρησιμοποιηθούν για τη συντήρηση και την επισκευή της υπερκατασκευήςτων Μηχανημάτων Έργου, Απορριμματοφόρων, Λοιπών Οχημάτων- Εξαρτημάτων και Φορτηγών μεικτού βάρους άνω 3,5 τον.

**ΟΜΑΔΑ 2**

**Επισκευή και συντήρηση των μηχανολογικών μερών των Μηχανημάτων Έργου, Απορριμματοφόρων, Λοιπών Οχημάτων - Εξαρτημάτων, Φορτηγών μεικτού βάρους άνω 3,5 τον., και Λεωφορείου 33 θέσεων.**

Οι εργασίες που προβλέπονται να γίνουν, ενδεικτικά και όχι περιοριστικά, είναι οι εξής:

Α. Η τακτική συντήρηση όπως αναφέρεται στο Τεχνικό Εγχειρίδιο του κάθε οχήματος (ανεξαρτήτου εργοστασίου κατασκευής), και συγκεκριμένα, αλλαγή λαδιών και βαλβολίνων, αλλαγή φίλτρων (αέρος, αντλιών, κλπ), αλλαγή δισκοφρένων (τακάκια κλπ.) και συμπλέκτη, αλλαγή πνευματικών και υδραυλικών συστημάτων κλπ.

Β. Επισκευή κάθε είδους βλάβης που αφορά στο σύστημα διεύθυνσης, ανάρτησης, ενεργητικής και παθητικής προστασίας , στα μηχανικά μέρη, όπως μετάδοσης κίνησης κλπ., στον κινητήρα και ότι άλλο προκύψει που είναι απαραίτητο για την καλή λειτουργία των οχημάτων.

Στην παραπάνω δαπάνη συμπεριλαμβάνονται τα υλικά και τα ανταλλακτικά που θα χρησιμοποιηθούν για την τακτική συντήρηση και την επισκευή **των μηχανολογικών μερών** των Μηχανημάτων Έργου, Απορριμματοφόρων), Λοιπών Οχημάτων, Εξαρτημάτων και Φορτηγών μεικτού βάρους άνω 3,5 τον.

**ΟΜΑΔΑ 3: Επισκευή και συντήρηση Δίκυκλων και Τρίκυκλων**

Οι εργασίες που προβλέπονται να γίνουν, ενδεικτικά και όχι περιοριστικά, είναι οι εξής:

Η τακτική συντήρηση (λάδια, φίλτρα, φρένα κ.α.) όπως και έκτακτες επισκευές λόγω βλαβών.

Στην παραπάνω δαπάνη συμπεριλαμβάνονται και τα υλικά και τα ανταλλακτικά που θα χρησιμοποιηθούν για την τακτική συντήρηση και την επισκευή των Δίκυκλων και Τρίκυκλων.

**ΟΜΑΔΑ 4: Επισκευή και συντήρηση Επιβατικών Αυτοκινήτων, Φορτηγών μεικτού βάρους κάτω των 3,5 τον. και Λεωφορείου 14 θέσεων.**

Οι εργασίες που προβλέπονται να γίνουν, ενδεικτικά και όχι περιοριστικά, είναι οι εξής:

Α. Η τακτική συντήρηση όπως αναφέρεται στο Τεχνικό Εγχειρίδιο του κάθε οχήματος (ανεξαρτήτου εργοστασίου κατασκευής), και συγκεκριμένα, αλλαγή λαδιών και βαλβολίνων, αλλαγή φίλτρων (αέρος, καυσίμου κλπ.), αλλαγή δισκοφρένων (τακάκια κλπ.), συμπλέκτη κλπ.

Β. Επισκευή κάθε είδους βλάβης που αφορά στο σύστημα διεύθυνσης, ανάρτησης, ενεργητικής και παθητικής προστασίας, στα μηχανικά μέρη όπως μετάδοσης κίνησης κλπ., στον κινητήρα και ότι άλλο προκύψει που είναι απαραίτητο για την καλή και ασφαλή λειτουργία των οχημάτων.

Στην παραπάνω δαπάνη συμπεριλαμβάνονται και τα υλικά και τα ανταλλακτικά που θα χρησιμοποιηθούν για την τακτική συντήρηση και την επισκευή των Επιβατικών Αυτοκινήτων,των φορτηγών μεικτού βάρους κάτω 3,5 τον. και του λεωφορείου 14 θέσεων.

**ΟΜΑΔΑ 5**

Οι εργασίες που προβλέπονται να γίνουν, ενδεικτικά και όχι περιοριστικά, είναι οι εξής:

Επισκευή κάθε είδους φθοράς του αμαξώματος είτε από πρόσκρουση είτε λόγω διάβρωσης όλων των Οχημάτων, αντικατάσταση υαλοπινάκων και καθρεπτών, στεγανοποίηση, κλπ.

Επιπλέον θα γίνεται αποκατάσταση βαφής εν μέρει ή εξολοκλήρου.

Στην παραπάνω δαπάνη συμπεριλαμβάνονται και τα υλικά και τα ανταλλακτικά που θα χρησιμοποιηθούν.

**ΟΜΑΔΑ 6 : Εργασίες ηλεκτρολογικών - ηλεκτρονικών συστημάτων όλων των οχημάτων**

Οι εργασίες που προβλέπονται να γίνουν, ενδεικτικά και όχι περιοριστικά, είναι οι εξής:

Επισκευή και συντήρηση όλων των ηλεκτρολογικών και ηλεκτρονικών συστημάτων των Οχημάτων του Δήμου, συσσωρευτές, ηλεκτρονικούς και αναλογικούς ταχογράφους κλπ.

Στην παραπάνω δαπάνη συμπεριλαμβάνονται και τα υλικά και τα ανταλλακτικά που θα χρησιμοποιηθούν.

**ΟΜΑΔΑ 7 : Εργασίες επισκευής και συντήρησης ελαστικών (βουλκανιζατέρ) όλων των οχημάτων**

Οι εργασίες που προβλέπονται να γίνουν, ενδεικτικά και όχι περιοριστικά, είναι οι εξής:

Επισκευή και συντήρηση των ελαστικών, ευθυγράμμιση, ζυγοστάθμιση κλπ., όλων των Οχημάτων του Δήμου και αντικατάσταση αυτών όταν δεν επιδέχονται επισκευή και όταν κρίνεται από την αρμόδια επιτροπή.

Στην παραπάνω δαπάνη συμπεριλαμβάνονται και τα υλικά και τα ανταλλακτικά που θα χρησιμοποιηθούν.

Η προσφορά των συμμετεχόντων θα πρέπει να καλύπτει όλες τις εργασίες επισκευής πoυ περιλαμβάνει κάθε ανωτέρω oμάδα και ενδεικτικά περιγράφονται στη συνέχεια:

1. ***Επισκευή και συντήρηση κινητήρα***

1.1 Ρεκτιφιέ στροφάλου

1.2 Εφαρμογή κουζινέτων

1.3 Ρεκτιφιέ εδρών και βαλβίδων

1.4 Πλάνισμα καπακιού

1.5 Πλάνισμα κορμού κινητήρα

1.6 Αλλαγή δακτυλιδιών μπιελών και εφαρμογή πείρων

1.7 Αντικατάσταση χιτωνίων

1.8 Αλλαγή κουζινέτων εκκεντροφόρου και εφαρμογή

1.9 Αλλαγή οδηγών βαλβίδων

1.10 Αλλαγή εδρών βαλβίδων

1.11 Φλάντζες τσιμούχες

1.12 Ελατήρια

1.13 Επισκευή μηχανισμού κίνησης βαλβίδων

1.14 Ρύθμιση βαλβίδων

1.15 Αλλαγή αντλία νερού

1.16 Έλεγχος – επισκευή αντλίας πετρελαίου

1.17 Καθαρισμός ακροφύσιων ψεκασμού

1.18 Επισκευή υπερσυμπιεστή

1.19 Αλλαγή φίλτρων λαδιού αέρα πετρελαίου

1.20 Έλεγχος καυσαερίων

1.21 Αποσυναρμολόγηση – συναρμολόγηση

1. ***Επισκευή και συντήρηση κιβώτιου ταχυτήτων*** 
   1. Αλλαγή φουρκέτες
   2. Αλλαγή συγχρόνιζε
   3. Αλλαγή ρουλεμάν
   4. Αλλαγή γραναζιών
   5. Επισκευή αργό γρήγορο
   6. Φλάντζες τσιμούχες
   7. Πρωτεύων άξονας κομπλέ
   8. Δευτερεύων άξονας κομπλέ
   9. Σταυροί ταχυτήτων
   10. Σταθερά ταχυτήτων
   11. Επισκευή αυτομάτων κιβωτίων ταχυτήτων
2. ***Επισκευή και συντήρηση συμπλέκτη*** 
   1. Επισκευή άνω τρόμπας συμπλέκτη
   2. Επισκευή κάτω τρόμπας συμπλέκτη
   3. Αλλαγή σετ δίσκου πλατώ ρουλεμάν
   4. Ζεύγη φερμουίτ
   5. Επισκευή δίσκου
   6. Επισκευή πλατώ
   7. Αλλαγή φυσούνας
3. ***Επισκευή και συντήρηση αναρτήσεων (σούστες, αποσβεστήρες κραδασμών)*** 
   1. Αλλαγή αμορτισέρ
   2. Αλλαγή - επισκευή σούστες
   3. Αλλαγή μπρακέτα
   4. Αλλαγή σινεμπλόκ
   5. Αλλαγή κόντρες κλπ.
4. ***Επισκευή και συντήρηση εμπρόσθιου συστήματος*** 
   1. Ακραξώνιο
   2. Πείρος ακραξωνίου
   3. Ρουλεμάν πείρων ακραξωνίων
   4. Ρουλεμάν μουαγιέ
   5. Τσιμούχες μουαγιέ
   6. Ροδέλες
   7. Ροδέλες μεταλλικές
   8. Γλίστρες – κουζινέτα
   9. Τάπες πηροδακτυλιών
   10. Γρασσαδοράκια
   11. Αλλαγή ακρόμπαρα μικρής – μεγάλης μπάρας
   12. Έλεγχος – επισκευή μηχανισμού διεύθυνσης
   13. Έλεγχος – επισκευή υδραυλικής αντλίας τιμονιού
   14. Έλεγχος – αλλαγή μαρκούτσια πιέσεως
5. ***Επισκευή και συντήρηση αεροσυμπιεστών*** 
   1. Στρόφαλος
   2. Ρουλεμάν
   3. Ελατήρια κόφλερ , σετ
   4. Δακτυλίδια
   5. Μπιέλες
   6. Σετ ελατήρια
   7. Σετ φλάντζες
   8. Σκάστρα κόφλερ
   9. Σετ φλάντζες κόφλερ
   10. Σετ ελατήρια κόφλερ
   11. Βαλβίδα κόφλερ
   12. Χιτώνιο κόφλερ
   13. Φίλτρα
6. ***Επισκευή και συντήρηση διαφορικού*** 
   1. Επισκευή – αντικατάσταση πηνίο κορώνα ρουλεμάν
   2. Επισκευή – αντικατάσταση μειωτήρων – ημιαξονίων
   3. Φλάντζες τσιμούχες
7. ***Επισκευή και συντήρηση ηλεκτρικών συστημάτων*** 
   1. Γενική επισκευή μίζας
   2. Αλλαγή μίζας
   3. Γενική επισκευή και έλεγχος δυναμό – αυτομάτου
   4. Αλλαγή δυναμό
   5. Έλεγχος και επισκευή φωτισμού
   6. Αλλαγή φαναριών
8. ***Επισκευή και συντήρηση καμπίνας-οχήματος*** 
   1. Αντικατάσταση αμορτισέρ κουβουκλίου
   2. Αντικατάσταση μπουκάλας ανύψωσης
   3. Έλεγχος – επισκευή – αλλαγή υδραυλικής αντλίας ανύψωσης
   4. Αντικατάσταση ταπετσαρίας οροφής καμπίνας
   5. Αντικατάσταση ταπετσαρίας θυρών και πίσω μέρους καμπίνας
   6. Αντικατάσταση πατώματος καμπίνας
   7. Επισκευή συστήματος άρθρωσης καμπίνας στο σασί
   8. Επισκευή καθισμάτων αέρος
   9. Αλλαγή αφρολέξ, τελάρων, ελατηρίων και ταπετσαρίας κατά περίπτωση
   10. Επισκευή μηχανισμού βάσης καθίσματος
   11. Αντικατάσταση εμπρόσθιου υαλοπίνακα
   12. Αντικατάσταση υπολοίπων υαλοπινάκων
   13. Επισκευή αρθρώσεων θυρών
   14. Αντικατάσταση μηχανισμών ανύψωσης παραθύρων
   15. Αντικατάσταση μηχανισμού ασφάλισης θυρών
   16. Τσιμούχες στεγανοποίηση
9. ***Επισκευή και συντήρηση ταχογράφου*** 
   1. Επισκευή και συντήρηση ταχογράφου

***11.ΕΠΙΣΚΕΥΗ ΚΑΙ ΣΥΝΤΗΡΗΣΗ ΣΥΣΤΗΜΑΤΟΣ ΠΕΔΗΣΗΣ***

1. Έλεγχος δικτύου αέρος
2. Έλεγχος κεντρικής βαλβίδας
3. Έλεγχος – αλλαγή φυσούνες τροχών
4. Έλεγχος – αλλαγή ρεγουλατόρων φρένων
5. Έλεγχος – τορνίρισμα ταμπούρων
6. Έλεγχος - αλλαγή σιαγώνων φερμουίτ
7. Λίπανση – αντικατάσταση ρουλεμάν τροχών – μουαγιέ
8. Τσιμούχες – δαχτυλίδια

Οι παραπάνω εργασίες συντήρησης και επισκευής είναι ενδεικτικές και δεν αποκλείουν σε καμιά περίπτωση κάθε άλλη σχετική εργασία ή επισκευή που τυχόν θα απαιτηθεί και η οποία δεν δύναται να προβλεφθεί.

**ΙΙ. ΓΕΝΙΚΗ & ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1**- Αντικείμενο της εργασίας

Η παρούσα μελέτη αφορά στις εργασίες συντήρησης και επισκευής όλων των οχημάτων του Δήμου Ξάνθης (Επιβατικά, Φορτηγά, μηχανήματα έργου, κ. α.).

**Άρθρο 2** – Διατάξεις που ισχύουν

Για την εκτέλεση του διαγωνισμού και της σύμβασης εφαρμόζονται οι διατάξεις των παρακάτω νομοθετημάτων:

1. Ν. 4412/2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)

2. Δ.Κ.Κ. (Ν. 3463/2006 όπως προστέθηκε με την παρ.13 του Ν.3731/2008 ).

3.Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης

Διοίκησης-Πρόγραμμα Καλλικράτης» (ΦΕΚ 87 Α).

4.Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο Πρόγραμμα Διαύγεια’ και άλλες διατάξεις».

5.Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ.

204/2010 γνωμοδότησης του Δ’ Τμήματος του Ν.Σ.Κ- Δαπάνες δημοσιεύσεων διαγωνισμών Δημοσίων Συμβάσεων ΟΤΑ Α’ βαθμού».

6.Της ΚΥΑ Π1/2380/18-12-2012 (ΦΕΚ 3400/20-12-2012 τεύχος Β) με την οποία ρυθμίζονται ειδικότερα θέματα λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων του Υπουργείου Ανάπτυξης , Ανταγωνιστικότητας, Υποδομών, Μεταφορών και Δικτύων.

7.Της Απόφασης του Υπουργού Προεδρίας 3373/390/20-03-1975

8.Η Υ.Α. Π1/2390/16-10-2013 (ΦΕΚ 2677/Β/21-10-2013) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»

9.Η με αριθμ. πρωτ. Π1/542/ 4/3/ 2014 (ΑΔΑ: ΒΙΚΤΦ-ΠΨ5) εγκύκλιος με θέμα «Ενημέρωση για το

Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ)»

Οι σε εκτέλεση των ανωτέρω διατάξεων εκδοθείσες κανονιστικές πράξεις, καθώς και οι λοιπές διατάξεις που αναφέρονται ρητά ή απορρέουν από τα οριζόμενα στα συμβατικά τεύχη της παρούσας σύμβασης και γενικότερα κάθε διάταξη (Νόμος, Διάταγμα, Απόφαση, σχετική εγκύκλιος κ.λ.π.), που διέπει την ανάθεση και εκτέλεση.

**Άρθρο 3** - Συμβατικά τεύχη

Τα συμβατικά τεύχη και στοιχεία, με βάση τα οποία θα εκτελεσθεί η προς ανάθεση υπηρεσία, είναι τα αναφερόμενα παρακάτω. Σε περίπτωση ασυμφωνίας των περιεχόμενων σ' αυτά όρων, η σειρά ισχύος αυτών καθορίζεται ως κατωτέρω:

α) Η διακήρυξη δημοπρασίας.

β) Ο προϋπολογισμός.

γ) Η Γενική και Ειδική συγγραφή υποχρεώσεων

δ) Η Τεχνική περιγραφή

**Άρθρο 4** –Τεχνικές προδιαγραφές

Τα προσφερόμενα είδη θα είναι αρίστης ποιότητος και σύμφωνα με τις αυστηρές προδιαγραφές που επιβάλουν οι κατασκευαστές των οχημάτων –μηχανημάτων όπως επίσης και οι επισκευές – συντηρήσεις. Όσον αφορά στα ανταλλακτικά θα πρέπει να συνοδεύονται από πιστοποιητικό CE, εκτός αν κάποια εξ΄ αυτών εξαιρούνται της υποχρέωσης αυτής από αντίστοιχη οδηγία.

Τα υλικά και ανταλλακτικά που θα χρησιµοποιηθούν θα είναι τα γνήσια που χρησιµοποιεί ο κατασκευαστής του οχήµατος ή εφάµιλλα αυτών κατά την έννοια του Κανονισµού (ΕΚ αριθ.1400/2002 ή του αναθεωρηµένου 461/2010) και άριστης ποιότητος (όχι διαλογής). Ο ανάδοχος, µε τη σύµφωνη γνώµη της αρµόδιας Επιτροπής (εγγράφως), µπορεί να χρησιµοποιήσει µεταχειρισµένα ανταλλακτικά µόνον όταν αποδεδειγµένα είναι αδύνατη η εξεύρεση καινούριων από το ελεύθερο εµπόριο ή για λόγους κατεπείγουσας ανάγκης επισκευής η οποία καθυστερεί λόγω της αναµονής εισαγωγής των απαραίτητων ανταλλακτικών.

Ειδικά για την κατηγορία Καλαθοφόρων Οχηµάτων οι επισκευές θα είναι σύµφωνες µε την Ευρωπαϊκή οδηγία 2006/42 και τη ΕΝ280+Α2 που ενσωµατωθήκαν στο Ελληνικό δίκαιο µε το Π.∆. 57/2010 ΦΕΚ 97 τεύχος Α-25/06/2010 µε τον τεχνικό φάκελο του , µε το ΦΕΚ 1186/2003 και µε τον «Οδηγό εφαρµογής νοµοθεσίας ανυψωτικών µηχανηµάτων» του Υπουργείου ανάπτυξης, που εξεδόθη τον Ιούνιο του 2011.

Τα υπό προμήθεια ελαστικά και αεροθάλαμοι θα καλύπτουν τις προδιαγραφές E.T.R.T.O. (EUROPEAN TIRES AND RIM TECHNICAL ORGANIZATION), και την Οδηγία 92/23/EOK και 2005/11/ΕOΚ/16 Φεβρουαρίου 2005, σχετικά με τα ελαστικά των οχημάτων με κινητήρα και των ρυμουλκούμενών τους και με την εγκατάσταση τους σ' αυτά και σύμφωνα με τις τροποποιήσεις και συμπληρώσεις που ισχύουν σήμερα, όπως αυτές υιοθετήθηκαν από την ελληνική νομοθεσία.

**Άρθρο 5** –Εγγυήσεις

1 Εγγύηση καλής εκτέλεσης

α. Ο πάροχος στον οποίο θα γίνει η κατακύρωση μερική ή ολική, υποχρεούται να καταθέσει εγγύηση καλής εκτέλεσης των όρων της σύμβασης, το ύψος της οποίας

αντιστοιχεί σε ποσοστό πέντε τοις εκατό (5%) της προσφοράς του αναδόχου χωρίς ΦΠΑ

που του κατακυρώθηκε.

β. Η εγγύηση κατατίθεται πριν ή κατά την υπογραφή της σύμβασης.

γ. Η εγγύηση ανεξάρτητα από το όργανο που την εκδίδει και τον τύπο που την περιβάλλει, πρέπει απαραίτητα να αναφέρει και τα ακόλουθα :

α) Την ημερομηνία έκδοσης.

β) Τον εκδότη.

γ) Να απευθύνεται στο Δήμο Ξάνθης.

δ) Τον αριθμό της εγγύησης.

ε) Το ποσό που καλύπτει η εγγύηση.

στ) Την πλήρη επωνυμία και τη διεύθυνση του ανάδοχη της εργασίας υπέρ του οποίου εκδίδεται η εγγύηση.

ζ) Τον αριθμό της σχετικής διακήρυξης και τις ανατιθέμενες εργασίες.

η) Ότι η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως.

θ) Ότι το ποσό της εγγύησης τηρείται στη διάθεση του Δήμου Ξάνθης και ότι θα καταβληθεί ολικά ή μερικά χωρίς καμία από μέρος του εκδότη αντίρρηση ή ένσταση και χωρίς να

ερευνηθεί το βάσιμο ή μη της απαίτησης, μέσα σε τρεις (3) ημέρες από την απλή έγγραφη ειδοποίηση.

ι) Ότι σε περίπτωση κατάπτωσης της εγγύησης, το ποσό της κατάπτωσης υπόκειται σε πάγιο τέλος χαρτοσήμου.

ια) Στην περίπτωση ένωσης οικονομικών φορέων οι εγγυήσεις περιλαμβάνουν και τον όρο ότι η εγγύηση καλύπτει τις υποχρεώσεις όλων των μελών της ένωσης.

Επιπλέον, ο εκδώσας την εγγυητική επιστολή θα δηλώνει ότι:

Οι υποχρεώσεις του από την εγγύηση λύνονται μόνο δια της επιστροφής σ’ αυτόν, της εγγυητικής καλής εκτέλεσης ή με έγγραφη δήλωση του Δήμου ότι εξέλειψε ο λόγος για τον οποίο κατετέθη.

Με την παραπάνω εγγυητική επιστολή ο προμηθευτής θα εγγυηθεί:

Ότι με την υπογραφή της σύμβασης, όλα τα μέσα που θα χρησιμοποιηθούν για τις ανατιθέμενες κάθε φορά εργασίες, θα ανταποκρίνονται πλήρως προς τους όρους των προδιαγραφών, των τεχνικών χαρακτηριστικών όπως αυτά ζητούνται από την σχετική μελέτη.

δ. Η εγγύηση καλής εκτέλεσης θα είναι διαρκείας τουλάχιστον δέκα επτά (17) μηνών από την υπογραφή της σύμβασης και επιστρέφεται μετά το πέρας της σύμβασης ή τελευταίας βεβαίωσης καλής εκτέλεσης εργασιών.

Η εγγυητική επιστολή μπορεί να αποδεσμεύεται σταδιακά αναλόγως της πορείας εκτέλεσης των εργασιών.

H εγγυητική μπορεί να έχει και τη μορφή γραμματίου του Ταμείου Παρακαταθηκών και Δανείων.

2. Εγγύηση προκαταβολής.

Δεν προβλέπεται η χορήγηση προκαταβολής στον ανάδοχο σε κανένα στάδιο υλοποίησης της σύμβασης.

**Άρθρο 6** – Έκπτωση του αναδόχου

Ο ανάδοχος κηρύσσεται υποχρεωτικά έκπτωτος από την κατακύρωση ή την ανάθεση που έγινε στο όνομά του και από κάθε δικαίωμα που απορρέει από αυτήν, με απόφαση του αρμόδιου οργάνου του δήμου και καλείται να υπογράψει τη σύμβαση ο αμέσως επόμενος στην κατάταξη υποψήφιος όταν:

1. δεν προσέρχεται μέσα στην προθεσμία που ορίστηκε για να υπογράψει τη σύμβαση.

2. δεν συμμορφώνεται προς τις κάθε είδους υποχρεώσεις του

3. υπάρξει αδικαιολόγητη υπέρβαση της συμβατικής προθεσμίας εκτέλεσης των εργασιών.

Ο ανάδοχος κηρύσσεται έκπτωτος κατά τις διατάξεις του άρθρου 203 του Ν 4412/2016.

**Άρθρο 7** - Φόροι, τέλη, κρατήσεις

Ο ανάδοχος υπόκειται σε όλους τους βάσει των κείμενων διατάξεων φόρους, τέλη και κρατήσεις, που θα ισχύουν την ημέρα σύναψης της σύμβασης εκτέλεσης της εργασίας και κατά τη διάρκεια εκτέλεσης αυτής .

Ο Φ.Π.Α. βαρύνει το Δήμο.

**Άρθρο 8** – Παραλαβή εργασιών

Η παραλαβή των ανατιθέμενων εργασιών θα γίνεται από την αρμόδια επιτροπή παραλαβής υπηρεσιών (άρθρ. 219 και 221 Ν 4412/2016). Εάν κατά την παραλαβή διαπιστωθούν αποκλίσεις, η επιτροπή παραλαβής μπορεί να προτείνει την αποκατάστασή τους. Εφόσον ο ανάδοχος δεν συμμορφωθεί με τις ως άνω προτάσεις της Επιτροπής, εντός της από της ιδίας οριζόμενης προθεσμίας, ο Δήμος δικαιούται να προβεί στην τακτοποίηση αυτών, σε βάρος και για λογαριασμό του αναδόχου και κατά τον προσφορότερο με τις ανάγκες και τα συμφέροντα αυτού τρόπο.

**Άρθρο 9** –Τόπος, τρόπος εκτέλεσης εργασιών

Οι αναγκαίες εργασίες επισκευής και συντήρησης των κάθε είδους οχημάτων του Δήμου θα γίνουν σε ιδιωτικά συνεργεία κατάλληλα εξοπλισμένα σε υλικοτεχνική υποδομή και ανθρώπινο δυναμικό.

Οι δαπάνες μεταφοράς**, (**σε περίπτωση ακινητοποίησης λόγω βλάβης ή ατυχήματος **)** των προς συντήρηση και επισκευή οχημάτων**,** μηχανημάτων έργου και αγροτικών μηχανημάτων στο συνεργείο επισκευής βαρύνουν τον ανάδοχο**.**

Η είσοδος του οχήματος στο συνεργείο γίνεται μετά την έκδοση της « ΕΝΤΟΛΗΣ ΕΠΙΘΕΩΡΗΣΗΣ ΚΑΙ ΕΠΙΣΚΕΥΗΣ ΟΧΗΜΑΤΟΣ» από το γραφείο Διαχείρισης και Συντήρησης οχημάτων του Δήμου Ξάνθης. Η εντολή αυτή κοινοποιείται στην Επιτροπή Συντήρησης και Επισκευής Οχημάτων του Δήμου Ξάνθης.

Ο ανάδοχος την ίδια ή την επόμενη εργάσιμη ημέρα από την είσοδο του οχήματος στο συνεργείο του, υποχρεούται να υποβάλλει γραπτώς στην Επιτροπή «ΔΕΛΤΙΟ ΤΕΧΝΙΚΗΣ ΕΠΙΘΕΩΡΗΣΗΣ και ΕΠΙΣΚΕΥΗΣ ΟΧΗΜΑΤΟΣ» το οποίο θα περιλαμβάνει τα παρακάτω:

Αναλυτική περιγραφή της βλάβης ή των βλαβών του οχήματος ή των εργασιών συντήρησης

Αναλυτική περιγραφή των εργασιών και ανταλλακτικών που απαιτούνται για την επισκευή ή την συντήρηση του οχήματος καθώς και την εκτίμηση της δαπάνης αυτών.

Το δελτίο αυτό διαβιβάζεται αυθημερόν και στο γραφείο Διαχείρισης και Συντήρησης οχημάτων του Δήμου Ξάνθης.

Ο ανάδοχος προχωρά στην εκτέλεση των εργασιών συντήρησης ή επισκευής του οχήματος μετά την απόφαση ανάθεσης εργασιών της Επιτροπής Συντήρησης και Επισκευής Οχημάτων του Δήμου Ξάνθης.

Αφού επισκευαστεί το όχημα συντάσσεται το αντίστοιχο Δελτίο – πρωτόκολλο επισκευής με αναλυτική περιγραφή της βλάβης που αποκαταστάθηκε ή της συντήρησης που έγινε έτσι όπως αυτές προβλέπονται από τα τεχνικά εγχειρίδια του κατασκευαστή, των ανταλλακτικών που χρησιμοποιήθηκαν λεπτομερώς, µε έµφαση στην προέλευση τους όσον αφορά στο αν είναι τα γνήσια τα οποία προτείνει ο κατασκευαστής ή άλλα τα οποία προτείνονται από τους κατασκευαστές τους για τον σκοπό για τον οποίο χρησιμοποιούνται.

Ο δήμος δεν υποχρεούται να απορροφήσει το σύνολο των ποσοτήτων και της δαπάνης που αναγράφονται στον προϋπολογισμό. Εφόσον όμως κριθεί σκόπιμη η απορρόφηση του συνόλου των εργασιών, ο ανάδοχος υποχρεούται να ανταποκριθεί στην απαίτηση του δήμου.

**Άρθρο 10** – Διάρκεια σύμβασης

Η σύμβαση θα έχει διάρκεια ενός έτους από την ημερομηνία υπογραφής της.. Σε κάθε περίπτωση η σύµβαση λύεται µε την ολοκλήρωση του οικονοµικού αντικειµένου της (Ενδεικτικός προϋπολογισµός), ακόµη κι αν δεν έχει έλθει η καταληκτική ημερομηνία αυτής.

**Άρθρο 11** –Τρόπος πληρωμής

Η πληρωμή της αξίας των εργασιών και των ανταλλακτικών θα γίνεται τμηματικά, με εντάλματα που θα εκδίδονται μετά από κάθε παραλαβή της εργασίας και των ανταλλακτικών από την αρμόδια επιτροπή.

**Άρθρο 12** - Χρόνος παράδοσης

Ο ανάδοχος υποχρεούται να εκτελέσει τις εργασίες είτε επισκευής είτε συντήρησης εντός τριών (3) εργάσιμων ημερών από τη λήψη σχετικής έγγραφης απόφασης ανάθεσης εργασιών της επιτροπής Συντήρησης και Επισκευής αυτοκινήτων – οχημάτων του Δήμου , εκτός και αν αποδεδειγμένα από τη φύση της βλάβης θα απαιτείται περισσότερος χρόνος και εφόσον συναινεί και η προαναφερόμενη επιτροπή.

**Άρθρο 13** - Κυρώσεις για εκπρόθεσμη παράδοση- αντικατάσταση

1. Σε περίπτωση που η επισκευή και συντήρηση παραδοθεί μετά τη λήξη του συμβατικού χρόνου ή όπως διαμορφώθηκε με τυχόν μετάθεση και μέχρι τη λήξη του χρόνου της παράτασης που χορηγήθηκε, επιβάλλονται, εκτός των τυχόν προβλεπόμενων, κατά περίπτωση, κυρώσεων και πρόστιμο που υπολογίζεται ως εξής:

α. Για καθυστέρηση, που περιορίζεται σε χρονικό διάστημα που δεν υπερβαίνει το 1/2 του μέγιστου προβλεπόμενου χρόνου παράδοσης , επιβάλλεται πρόστιμο 2,5% επί της συμβατικής αξίας της εκάστοτε ανάθεσης. Εάν κατά τον υπολογισμό του μισού του χρόνου παράτασης προκύπτει κλάσμα ημέρας, θεωρείται ολόκληρη ημέρα.

β. Για καθυστέρηση, που υπερβαίνει το 1/2 του παραπάνω χρονικού διαστήματος, επιβάλλεται πρόστιμο 5% επί της συμβατικής αξίας των εργασιών επισκευής ή συντήρησης που παραδόθηκε εκπρόθεσμα.

2. Τα παραπάνω, κατά περίπτωση, ποσοστά προστίμων υπολογίζονται επί της συμβατικής αξίας χωρίς το Φ.Π.Α. .

3. Κατά τον υπολογισμό του χρονικού διαστήματος καθυστέρησης παράδοσης ή αντικατάστασης, με απόφαση του δημοτικού συμβουλίου, δεν λαμβάνεται υπόψη ο χρόνος που παρήλθε πέραν του ευλόγου, κατά τα διάφορα στάδια των διαδικασιών, για τον οποίο δεν ευθύνεται ο πάροχος και μετατίθεται αντίστοιχα ο χρόνος παράδοσης.

4. Η είσπραξη του προστίμου, γίνεται με παρακράτηση από το ποσό που έχει να λαμβάνει ο πάροχος ή σε περίπτωση ανεπάρκειας ή έλλειψης αυτού, με ισόποση κατάπτωση της εγγύησης καλής εκτέλεσης, εφόσον ο πάροχος δεν καταθέσει το απαιτούμενο ποσό.

**Άρθρο 14** - Κήρυξη ανάδοχου ως έκπτωτου

1. Ο μειοδότης που δεν προσέρχεται μέσα στην προθεσμία που του ορίσθηκε να υπογράψει την σχετική σύμβαση, κηρύσσεται υποχρεωτικά έκπτωτος από την κατακύρωση που έγινε στο όνομα του και από κάθε δικαίωμα που απορρέει από αυτή, με απόφαση της Οικονομικής Επιτροπής.

2. Επίσης ο μειοδότης κηρύσσεται υποχρεωτικά έκπτωτος από τη σύμβαση, εφόσον δεν παρέδωσε τις εργασίες σύμφωνα με όσα προβλέπονται στη διακήρυξη και τη σύμβαση.

3. Στον έκπτωτο πάροχο μετά από απόφαση της Οικονομικής Επιτροπής μπορεί να επιβάλλονται οι εξής κυρώσεις:

α. Κατάπτωση ολική ή μερική της εγγύησης συμμετοχής ή καλής εκτέλεσης της σύμβασης, κατά περίπτωση.

β. Εκτέλεση της σύμβασης σε βάρος του έκπτωτου παρόχου είτε από τους υπόλοιπους παρόχους που είχαν λάβει μέρος στο διαγωνισμό ή είχαν κληθεί για απ' ευθείας ανάθεση, είτε με διενέργεια του διαγωνισμού, είτε με απ' ευθείας μίσθωση , αν συντρέχουν οι νόμιμες προϋποθέσεις. Κάθε άμεση ή έμμεση προκαλούμενη ζημιά του δήμου ή η τυχόν διαφορά που θα προκύψει, καταλογίζεται σε βάρος του έκπτωτου παρόχου. Ο καταλογισμός αυτός γίνεται ακόμη και στην περίπτωση που δεν πραγματοποιείται νέα σύμβαση, κατά τα παραπάνω οριζόμενα. Στην περίπτωση αυτή, ο υπολογισμός του καταλογιζόμενου ποσού γίνεται με βάση κάθε στοιχείο, κατά την κρίση του δημοτικού συμβουλίου και με βάση τις αρχές της καλής πίστης και των συναλλακτικών ηθών.

γ. Προσωρινός αποκλεισμός του παρόχου από συμβάσεις του δήμου και των δημοτικών του προσώπων για χρονικό διάστημα που δεν μπορεί να είναι μικρότερο του εξαμήνου ούτε μεγαλύτερο των δώδεκα (12) μηνών.

δ. Καταλογισμός στον πάροχο ποσού ίσου με το 10% της αξίας των εργασιών για την

οποία κηρύχθηκε έκπτωτος όταν, του δόθηκε το δικαίωμα να τις παραδώσει μέχρι την προηγούμενη της ημερομηνίας διενέργειας του διαγωνισμού, ανεξάρτητα εάν τελικά έκανε ή όχι χρήση του δικαιώματος αυτού.

**Άρθρο 15 -** Επίλυση διαφορών

Τυχόν διαφορές που θα προκύψουν κατά την εκτέλεση της εργασίας επιλύονται κατά τις διατάξεις του άρθρου 273 παρ.1 και 2 του Ν.3463/2006.

**Άρθρο 17** - Λοιπά Στοιχεία


Οι Εργασίες επισκευής θα είναι άριστης ποιότητας σύμφωνα με τους κανόνες της τέχνης και της επιστήμης.

Οι αναφερόμενες στη μελέτη εργασίες επισκευής και συντήρησης είναι ενδεικτικές και δεν αποκλείουν σε καμιά περίπτωση κάθε άλλη σχετική εργασία συντήρησης ή επισκευής που τυχόν θα απαιτηθεί στη διάρκεια της σύμβασης και η οποία δεν προβλέπεται με την παρούσα μελέτη.

Ο ανάδοχος υποχρεούται να προσκομίσει στην Υπηρεσία τον τιμοκατάλογο ανταλλακτικών των αντιπροσώπων των εταιριών εισαγωγής, όποτε αυτός ζητηθεί.

**Ξάνθη, 29-09-2017**

|  |  |  |
| --- | --- | --- |
| Συντάχθηκε |  | Ελέγχθηκε - Θεωρήθηκε |
| Η Συντάξασα |  | Η Διευθύντρια  Τεχνικών Υπηρεσιών |
| Ευδοκία Μπαρμπαλέξη  Μηχανολόγος Μηχανικός |  | Αικατερίνη Μανά  Τοπογράφος Μηχανικός |



ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΞΑΝΘΗΣ

ΔΗΜΟΣ ΞΑΝΘΗΣ

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ

Πληροφορίες: Μπαρμπαλέξη Ευδοκία

Ταχ. Δ/νση: Πλατεία Διοικητηρίου 1Α,

67100 Ξάνθη

Τηλ.: 25410 22332

FAX: 25410 76064

ΑΡ. ΜΕΛΕΤΗΣ: Π27 /2017

ΥΠΗΡΕΣΙΑ:

«ΕΡΓΑΣΙΕΣ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΤΩΝ ΟΧΗΜΑΤΩΝ ΤΟΥ ΔΗΜΟΥ ΞΑΝΘΗΣ»

ΠΡΟΫΠΟΛΟΓΙΣΜΟΣ: 74.400,00 €

**ΙΙΙ.ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Επειδή η ακριβής προµέτρηση των εργασιών είναι αδύνατη, λόγω πιθανών έκτακτων και αδύνατο να προβλεφθούν βλαβών σε κάθε όχηµα, ο ενδεικτικός προϋπολογισµός της παρούσης δεν περιλαµβάνει ποσότητες των επιµέρους εργασιών & ανταλλακτικών , αλλά µόνο την κατ’ εκτίµηση δαπάνη του συνόλου κάθε οµάδας εργασιών και το γενικό σύνολο.

|  |  |  |  |
| --- | --- | --- | --- |
| ΕΙΔΟΣ ΟΜΑΔΑΣ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΣΥΝΟΛΟ |
| **ΟΜΑΔΑ 1** :  Εργασίες επί της υπερκατασκευής των Μηχανημάτων Έργου, Απορριμματοφόρων, Λοιπών Οχημάτων, Εξαρτημάτων και Φορτηγών μεικτού βάρους άνω 3,5 τον | 1 | 18.000,00 | 18.000,00 |
|  |  | ΦΠΑ (24%) | 4.320,00 |
|  |  | **ΣΥΝΟΛΟ ΟΜΑΔΑΣ 1** | **22.320,00** |
| **ΟΜΑΔΑ 2** :  Επισκευή και συντήρηση των μηχανολογικών μερών των Μηχανημάτων Έργου, Απορριμματοφόρων, Λοιπών Οχημάτων, Εξαρτημάτων, Λεωφορείων και Φορτηγών μεικτού βάρους άνω 3,5 τον. | 1 | 16.000,00 | 16.000,0 |
|  |  | ΦΠΑ (24%) | 3.840,00 |
|  |  | **ΣΥΝΟΛΟ ΟΜΑΔΑΣ 2** | **19.840,00** |
| **ΟΜΑΔΑ 3** : Επισκευή και συντήρηση Δικύκλων και Τρικύκλων | 1 | 1.000,00 | 1.000,00 |
|  |  | ΦΠΑ (24%) | 240,00 |
|  |  | **ΣΥΝΟΛΟ ΟΜΑΔΑΣ 3** | **1.240,00** |
| **ΟΜΑΔΑ 4** : Επισκευή και συντήρηση Επιβατικών Αυτοκινήτων και Φορτηγών κάτω 3,5 τόνους μεικτού βάρους | 1 | 10.000,00 | 10.000,00 |
|  |  | ΦΠΑ (24%) | 2.400,00 |
|  |  | **ΣΥΝΟΛΟ ΟΜΑΔΑΣ 4** | **12.400,00** |
| **ΟΜΑΔΑ 5** : Εργασίες Φανοποιείου - Βαφής όλων των οχημάτων | 1 | 1.500,00 | 1.500,00 |
|  |  | ΦΠΑ (24%) | 360,00 |
|  |  | **ΣΥΝΟΛΟ ΟΜΑΔΑΣ 5** | **1.860,00** |
| **ΟΜΑΔΑ 6** : Εργασίες ηλεκτρολογικών - ηλεκτρονικών συστημάτων όλων των οχημάτων | 1 | 3.500,00 | 3.500,00 |
|  |  | ΦΠΑ (24%) | 840,00 |
|  |  | **ΣΥΝΟΛΟ ΟΜΑΔΑΣ 6** | **4.340,00** |
| **ΟΜΑΔΑ 7** : Εργασίες επισκευής και συντήρησης ελαστικών (βουλκανιζατέρ) όλων των οχημάτων | 1 | 10.000,00 | 10.000,00 |
|  |  | ΦΠΑ (24%) | 2.400,00 |
|  |  | **ΣΥΝΟΛΟ ΟΜΑΔΑΣ 7** | **12.400,00** |
|  |  |  |  |
|  | **ΓΕΝΙΚΟ ΣΥΝΟΛΟ ΜΕ ΦΠΑ** | | **74.400,00** |


Ο διαγωνισμός είναι μειοδοτικός με κριτήριο κατακύρωσης το μεγαλύτερο κοινό ποσοστό έκπτωσης επί τοις εκατό (%) για τις εργασίες και τα ανταλλακτικά.

Η κατάθεση προσφορών γίνεται ανά ομάδα και επιτρέπεται η κατάθεση προσφορών για μια ή περισσότερες ομάδες ή και για το σύνολο των ομάδων.

Ο Δήμος δεν έχει υποχρέωση να απορροφήσει το σύνολο των περιγραφόμενων εργασιών και αντιθέτως δεν μπορεί να υπερβεί την αξία της σύμβασης ανά ομάδα.

**Ξάνθη, 29-09-2017**

|  |  |  |
| --- | --- | --- |
| Συντάχθηκε |  | Ελέγχθηκε - Θεωρήθηκε |
| Η Συντάξασα |  | Η Διευθύντρια  Τεχνικών Υπηρεσιών |
| Ευδοκία Μπαρμπαλέξη  Μηχανολόγος Μηχανικός |  | Αικατερίνη Μανά  Τοπογράφος Μηχανικός |

****

**ΕΛΛΗΝΙΚΗ ΔΗΜΟΚΡΑΤΙΑ «ΕΡΓΑΣΙΕΣ ΣΥΝΤΗΡΗΣΗΣ ΚΑΙ**

**ΝΟΜΟΣ ΞΑΝΘΗΣ ΕΠΙΣΚΕΥΗΣ ΤΩΝ ΟΧΗΜΕΤΩΝ**

**ΔΗΜΟΣ ΞΑΝΘΗΣ ΤΟΥ ΔΗΜΟΥ ΞΑΝΘΗΣ»**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΑΡ. ΜΕΛΕΤΗΣ: Π27 / 2017.**

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| **ΕΙΔΟΣ ΟΜΑΔΑΣ** | **ΠΟΣΟΤΗΤΑ** | **ΠΡΟΥΠΟΛΟΓΙΣΜΟΣ ΜΕΛΕΤΗΣ (ΧΩΡΙΣ ΦΠΑ)** | **ΠΟΣΟΣΤΟ ΕΚΠΤΩΣΗΣ (%)** | |
| **ΟΛΟΓΡΑΦΩΣ** | **ΑΡΙΘΜΗΤΙΚΑ** |
| **ΟΜΑΔΑ 1** :  Εργασίες επί της υπερκατασκευής των Μηχανημάτων Έργου, Απορριμματοφόρων, Λοιπών Οχημάτων, Εξαρτημάτων και Φορτηγών μεικτού βάρους άνω 3,5 τον | 1 | 18.000,00 |  |  |
|  |  |  |  |  |
| **ΟΜΑΔΑ 2** :  Επισκευή και συντήρηση των μηχανολογικών μερών των Μηχανημάτων Έργου, Απορριμματοφόρων, Λοιπών Οχημάτων, Εξαρτημάτων, Λεωφορείων και Φορτηγών μεικτού βάρους άνω 3,5 τον. | 1 | 16.000,00 |  |  |
|  |  |  |  |  |
| **ΟΜΑΔΑ 3** : Επισκευή και συντήρηση Δικύκλων και Τρικύκλων | 1 | 1.000,00 |  |  |
|  |  |  |  |  |
| **ΟΜΑΔΑ 4** : Επισκευή και συντήρηση Επιβατικών Αυτοκινήτων και Φορτηγών κάτω 3,5 τόνους μεικτού βάρους | 1 | 10.000,00 |  |  |
|  |  |  |  |  |
| **ΟΜΑΔΑ 5** : Εργασίες Φανοποιείου - Βαφής όλων των οχημάτων | 1 | 1.500,00 |  |  |
|  |  |  |  |  |
| **ΟΜΑΔΑ 6** : Εργασίες ηλεκτρολογικών - ηλεκτρονικών συστημάτων όλων των οχημάτων | 1 | 3.500,00 |  |  |
|  |  |  |  |  |
| **ΟΜΑΔΑ 7** : Εργασίες επισκευής και συντήρησης ελαστικών (βουλκανιζατέρ) όλων των οχημάτων | 1 | 10.000,00 |  |  |
|  |  |  |  |  |

Τα παραπάνω ποσοστά έκπτωσης (%) αφορούν κοινή έκπτωση:

Α. Για ανταλλακτικά επί της εκατό % επί της αξίας των τιμών των ανταλλακτικών των εκάστοτε εν ισχύ τιμοκαταλόγων των αντιπροσώπων των εταιριών εισαγωγής.

Β. Για την εργατοώρα η οποία προϋπολογίζεται ενδεικτικά στο ποσό των τριάντα πέντε ευρώ συν ΦΠΑ (35+ΦΠΑ, η μία εργατοώρα), με την προϋπόθεση οι συνολικές ώρες εργασίας για κάθε εργασία δεν δύναται να υπερβούν αυτές που ορίζει ο επίσημος κατασκευαστής.

ΞΑΝΘΗ ……/……./ 2017

**Ο Προσφέρων**